‘ભાઈ, હું કે.કે. ડૉક્ટર બોલું છું. તમને મારું પાકીટ રસ્તામાંથી મળ્યું છે. એ મને વડોદરા રહેતા મારા ભત્રીજા પાસેથી જાણવા મળ્યું, તમે ખૂબ ભલા માણસ છો. પાકીટ તમારી પાસે રાખવાને બદલે, ગાંઠના પૈસા ખરચીને તમે વડોદરા ફોન કરીને એની જાણ કરી એ સારું કહેવાય. હું સિનિયર સિટીઝન છું અને રાત્રે સ્કૂટર ચલાવવાનું ટાળું છું. હું વેદ મંદિર પાસે રહું છું. ત્યાંથી તમારે ત્યાં દાણીલીમડા આવવાનું ખાસ્સું દૂર પડે. નહીં તો ચાલતો આવી જાત. એમ કરો, તમે મારું પાકીટ હમણાં તમારી પાસે જ રહેવા દો, હું સવારે આવીને લઈ જઈશ. તમારું સરનામું જરા વિગતે લખાવજો.’ કેર્સીભાઈએ કહ્યું.